търговия не реши друго.
 б)
 Директивите се прилагат и изпълняват най-късно 3 месеца след изтичането на срока за въвеждане, посочен в директивата, освен ако Комитетът по търговия не реши друго.
 Украйна гарантира, че в края на указания за тази цел срок нейният правов ред е приведен напълно в съответствие с правния акт на ЕС, който следва да се приложи.
 4.
 Европейският съюз в сътрудничество с Украйна извършва оценка на прилагането съгласно принципите, изложени в допълнение XVII-6.
 5.
 В случай че Украйна очаква да срещне особени трудности при въвеждането на нов или изменен законодателен акт на ЕС във вътрешното си законодателство, тя незабавно уведомява за това Европейския съюз и Комитета по търговия. Комитетът по търговия може да реши дали при изключителни обстоятелства Украйна може да бъде частично или временно освободена от задълженията си за въвеждане по член 5, параграф 3 от настоящото приложение по отношение на нови или изменени законодателни актове на ЕС. Ако Комитетът по търговия предостави такава дерогация, Украйна докладва редовно за постигнатия напредък по въвеждането на съответното законодателство на ЕС.
 6.
 Ако независимо от прилагането на член 5, параграфи 2, 3 и 5 от настоящото приложение не може да бъде постигнато споразумение относно добавянето на нов или изменен законодателен акт на ЕС в допълненията три месеца след нотифицирането му на Комитета по търговия, Европейският съюз може да реши да суспендира предоставянето на третиране, идентично с това на вътрешния пазар, за съответния сектор. В случай че Украйна оспорва пропорционалността на мерките за суспендиране, както тя, така и Европейският съюз могат да прибегнат към механизма за решаване на спорове в съответствие с член 7 от настоящото приложение. Тези мерки за суспендиране се отменят веднага след като Комитетът по търговия успее, по отношение на нови или изменени законодателни актове на ЕС, да актуализира съответното допълнение или намери друго взаимно приемливо решение на проблема.
 7.
 Когато Украйна желае да приеме ново законодателство или да отмени вече съществуващо законодателство в секторите, засегнати от регулаторното сближаване, се прилагат изискванията за докладване и оценка, посочени в допълнение XVII-6.
 Член 6
 Тълкуване
 Доколкото разпоредбите на настоящото приложение и приложимите разпоредби, посочени в допълненията, са идентични по същество със съответните правила, предвидени в Договора за функционирането на Европейския съюз и в актове, приети в съответствие с него, тези разпоредби се тълкуват за целите на изпълнението и прилагането им съобразно относимите решения на Съда на Европейския съюз.
 Член 7
 Неспазване на настоящото приложение
 1.
 Ако страна по споразумението счита, че другата страна не изпълнява задълженията си по настоящото приложение, тя незабавно уведомява писмено за това другата страна и Комитета по търговия.
 2.
 Засегнатата страна по споразумението може да представи на другата страна и на Комитета по търговия официално искане за разрешаване на спорния въпрос и е длъжна да предостави цялата необходима информация за задълбочено разглеждане на проблема.
 3.
 След като бъде подадено такова искане се прилагат правилата и процедурите от глава 14 (Уреждане на спорове) от дял IV от настоящото споразумение.
 4.
 Чрез дерогация от членове 312, 313 и 315, параграф 1 от глава 14 (Уреждане на спорове)